Sejtettem, hogy lesz mögötte valami logika és nem lesz annyira fekete-fehér, de így legalább már ismert miből adódik a módosítás, nem feszegetem tovább. 

Fogalmilag valóban vannak övezetek és zónák Debrecenben is. A díjkategóriákat nem vettem figyelembe, és az övezet/zóna szavakat egymás szinonimájaként használtam a szektoros felbontásra, ahogyan azt pl. a sebességkorlátozott övezetek/zónák esetén is megszoktam. Ez illeszkedett a helyben használatos zóna terminológiára is, de utánanézve városonként, szolgáltatóként változik, vagy még néha ők is felváltva használják.

Itt Debrecenben a nagyobb kategória ( (I., II., kiemelt, reptér stb.) fut övezet néven, ami a díjkategóriát és egyéb jellemzőket határozza meg.
https://www.dvparking.hu/dijak/i-szamu-ovezet

Az övezeteken belül pedig vannak a 4 jegyű kóddal jelölt zónák. Ez általában ki van táblázva, az automatákra fel van matricázva, ez használatos mobilfizetésnél stb.
https://www.dvparking.hu/mobiltelefonos-dijfizetes

Kérdés, hogy a zone címke melyiket célozza, nem teljesen egyértelmű. Ez a része kevésbé zavart, csak rámutattam nincs dokumentálva, vagy ami van, az nem úgy vagy félreérthető, és a zone látszólag pont megfelelőnek tűnt.

Inkább az azonos ref és a wikivel ellentmondó ref szemantika szúrt szemet. Értem az érveket és a minél jobb használhatóságra törekvést, viszont ez eléggé a szoftvernek címkézés esetét karcolgatja. Egyébként az automata kijelzőjén olvasható azonosító is lehet érdekes, ha benyelte a jegyet vagy bejelentenék valamit arra hivatkozva a zónakód kevés (oké lehet cím is a branchben), vagy külső szoftverben azonosításra, az osm id az változhat, a ref fix. De akár látjuk hasznát akár nem, nem használhatjuk másra szerintem, így ezt inkább az OsmAnd fejlesztőkkel kellhet megvitatni, hogy miért pont azt és kinek mutatják és a többit miért nem. Szerintem az OsmAnd általánosságban jeleníti meg a ref címkét, nincs kapcsolódó szándék mögötte, a parkolási kódra egyszerűen nincs felkészítve, mert mint látjuk még kiforrva sincs a címkéje. 

Érdekes lehet még egyéb szoftvert is megnézni, mert ha valamelyik úgy címkézi, hogy egyedi azonosító, akkor szintén nem lesz jó a zónakód. Az OsmAnd magyar nyelvre állítva is már azonosító számnak nevezi, már az is határereset, mert nem az automatát azonosítja, amire ráböktem, hanem a zónát, amibe több automata tartozik.